cyanic-selkie/wikianc huggingface dataset:
ฤดูพายุไซโคลนมหาสมุทรอินเดียเหนือ พ.ศ. 2565
รายชื่อพายุ
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ อย่างไรก็ตาม ถ้าหากพายุอ่อนกำลังเป็นพายุดีเปรสชันก่อนเข้ามาแอ่ง แล้วทวีความรุนแรงภายหลังจากเข้ามาแอ่งแล้ว จะได้รับการตั้งชื่อใหม่
ผลกระทบ
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2565 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2022 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
เนเบเทีย
เนเบตธิอา เป็นเจ้าหญิงแห่งอียิปต์โบราณของราชวงศ์ที่สิบแปด พระองค์เป็นพระราชนัดดาของฟาโรห์ทุตโมสที่สี่ และเป็นพระราชธิดาของเจ้าชายซิอาตุม พระองค์เป็นหนึ่งในเชื้อพระวงศ์ของฟาโรห์ทุตโมสที่สี่ในฐานะหลานของฟาโรห์ หลุมฝังพระศพของพระองค์ถูกทำลายจากการถูกโจรปล้นสุสานก่อนการค้นพบในปี ค.ศ.1857
รัฐมนตรีว่าการทบวงทหารอากาศสหรัฐ
รัฐมนตรีว่าการทบวงทหารอากาศสหรัฐ (Secretary of the Department of the Air Force; (คำย่อ SecAF, หรือ SAF/OS)) ตำแหน่งเจ้าหน้าที่รัฐฝ่ายการเมือง เป็นผู้บังคับบัญชาและหัวหน้าเจ้าพนักงานในทบวงทหารอากาศสหรัฐ ซึ่งเป็นพลเรือนที่ประธานาธิบดีสหรัฐแต่งตั้งโดยความยินยอมและเห็นชอบโดยวุฒิสภาสหรัฐ เลขาธิการทบวงทหารอากาศฯ ขึ้นตรงต่อรัฐมนตรีว่าการกระทรวงกลาโหมสหรัฐและ/หรือรัฐมนตรีช่วยว่าการกระทรวงกลาโหมสหรัฐ โดยมีอำนาจหน้าที่ตามกฎหมายที่สามารถบริหารกิจการต่างๆภายในทบวงทหารอากาศ
รัฐมนตรีว่าการทบวงทหารอากาศคนแรกคือ สจวต ไซมิงตัน ซึ่งสาบานตนเมื่อวันที่ 18 กันยายน 1947 เมื่อตอนมีการปฏิรูปกองทัพอากาศทหารบกสหรัฐ ให้เปลี่ยนสถานะเป็นทบวงที่เป็นอิสระจากกระทรวงกลาโหมและดำเนินกิจการของตนเอง ตามรัฐบัญญัติความมั่นคงแห่งชาติ
หน้าที่ความรับผิดชอบ
รัฐมนตรีว่าการทบวงทหารอากาศ เป็นผู้บังคับบัญชาและหัวหน้าเจ้าพนักงานของกองทัพอากาศสหรัฐ คล้ายคลึงกับประธานเจ้าหน้าที่บริหารของบริษัท ไม่ว่าจะเป็นเจ้าที่สำนักงานใหญ่ที่วอชิงตัน หรือหน่วยงานซึ่งประกอบได้ด้วยหน่วยงานต่างๆทั้งหมดของกองทัพอากาศสหรัฐ และ กองกำลังพิทักษ์มาตุภูมิฝ่ายการทัพอากาศ
ความรับผิดชอบพิเศษของรัฐมนตรีว่าการทบวงทหารอากาศ ได้รับการระบุไว้ในหัวข้อ 10 มาตรา 8013 (b) ของ กฎหมายสหรัฐอเมริกา รวมไปถึง: การสรรหาบุคลากร, การจัดระเบียบกองทัพ, การสนับสนุนกองทัพ, งานด้านยุทธภัณฑ์ (รวมไปถึงการวิจัยและพัฒนา), การฝึกฝนกำลังพล, งานบริการประชาชน, การสั่งระดมพล, การสั่งเลิกพล, การบริหาร(รวมไปถึงการบำรุงขวัญกำลังใจและด้านสวัสดิการ), การบำรุงรักษา, งานก่อสร้างและซ่อมแซมของกองทัพ, การก่อสร้างและบำรุงรักษาใดๆที่ซึ่งเกี่ยวกับอาคาร สถานที่ สิ่งสาธารณูปโภค ที่กองทัพได้มีซึ่งกรรมสิทธิ์ในการครอบครองอยู่ในทรัพย์สินนั้นๆ จำเป็นต้องดำเนินการรับผิดชอบอย่างเฉพาะเจาะจงตามที่กฎหมายระบุไว้
โดยอำนาจรัฐมนตรีว่าการกระทรวงกลาโหมสหรัฐ รัฐมนตรีว่าการทบวงทหารอากาศสามารถแต่งตั้งนายทหารผู้หนึ่งผู้ใดให้มาปฏิบัติหน้าที่ได้ให้ทำหน้าที่ตามที่ระบุในประมวลกฎหมายสหรัฐหัวข้อ 10 มาตรา 8013 (b) ไปยังกองบัญชาการสั่งการทหาร เพื่อให้ปฏิบัติหน้าที่ภารกิจตามที่ได้รับมอบหมายได้ หากหน่วยของกองทัพอากาศได้รับมอบหมายให้เป็นผู้บัญชาการรบ รัฐมนตรีว่าการกระทรวงกลาโหมเท่านั้นที่มีอำนาจสั่งการ
มูนบีมส์
มูนบีมส์ (Moonbeams) เป็นองค์กรการกุศลที่เกี่ยวกับมะเร็งในเด็ก ตั้งอยู่ในเอดินบะระ สกอตแลนด์ ซึ่งได้กลายเป็นประเด็นความขัดแย้งภายในประเทศเป็นอย่างมากใน ค.ศ. 2003 ตามดำเนินการศาล ได้มีการแสดงให้เห็นว่าองค์กรการกุศลนี้มีรายได้เกือบ 3 ล้านปอนด์ในช่วงสี่ปีที่ผ่านมา แต่กลับใช้น้อยกว่า 70,000 ปอนด์สำหรับวัตถุประสงค์การกุศลต่าง ๆ การล่มสลายของมูนบีมส์เป็นหนึ่งในเรื่องราวของเหตุการณ์ที่เกิดขึ้นซึ่งในท้ายที่สุดได้นำไปสู่การปฏิรูปกฎระเบียบของกิจกรรมการกุศลอย่างกว้างขวางในสกอตแลนด์
แม้จะมีความผิดปกติบางอย่างในกิจกรรมการกุศล ซึ่งไม่ได้มีข้อเสนอแนะของการทุจริตอย่างเป็นรูปธรรม รายได้ขององค์กรการกุศลมีสำหรับเพื่อการบริโภคอย่างง่าย ๆ กับส่วนที่เหลือเล็ก ๆ น้อย ๆ เพื่อการฟื้นฟู หนังสือพิมพ์ท้องถิ่นสกอตแลนด์ออนซันเดย์ได้หยิบยกคำของฌอง แมคแฟดเดน ซึ่งเป็นผู้เชี่ยวชาญด้านกฎหมายการกุศลจากมหาวิทยาลัยสแตรธไคลด์ที่กล่าวว่า "นี่เหมือนกับว่าผมว่ามันใหญ่โตเกินไปสำหรับกลุ่มเล็ก ๆ ของกลุ่มอาสาสมัครสำหรับการจัดการและไม่ได้มีความลึกซึ้งจากพวกเขา"
มูลนิธิ
องค์กรการกุศลมูนบีมส์ก่อตั้งใน ค.ศ. 1992 โดยอดีตพนักงานไปรษณีย์ที่มีชื่อว่าวิลลี พาวเวอร์ ซึ่งเป็นสองปีภายหลังการเสียชีวิตของลูกสาววัย 11 ปีที่มีชื่อว่าเกล เนื่องด้วยโรคมะเร็ง องค์กรดังกล่าวเป็นที่รู้จักภายในประเทศสำหรับการระดมทุนด้วยการขายขนม และอุทิศตนเพื่อช่วยเหลือเด็กที่เป็นโรคมะเร็งรวมถึงครอบครัวของพวกเขา
ใน ค.ศ. 1998 ทางมูนบีมส์ได้จัดตั้งบริษัทการค้าคู่ขนาน ซึ่งเป็นบริษัทจำกัดตามกฎหมายในสหราชอาณาจักร โดยได้ทำข้อตกลงที่จะบริจาคกำไรทั้งหมดเพื่อองค์กรการกุศลมูนบีมส์ นี้เป็นเรื่องสามัญและจัดขึ้นอย่างถูกกฎหมาย ซึ่งจะช่วยให้องค์กรการกุศลดังกล่าวสามารถทำการค้าเชิงพาณิชย์ได้อย่างมีประสิทธิภาพโดยไม่ทำลายกฎระเบียบที่เกี่ยวข้องกับสถานะการกุศลต่าง ๆ
ใน ค.ศ. 1999 มูนบีมส์ได้ช่วยเหลือเด็ก 300 คนในวันหยุด, วันหยุดพักผ่อนนอกบ้าน หรือให้พวกเขาได้มีโอกาสพบกับบุคคลที่มีชื่อเสียง ในเดือนมิถุนายน ค.ศ. 1999 ได้มีการจัดซื้อบ้านวันหยุดขึ้นเป็นครั้งแรกที่ยอร์ก ประเทศอังกฤษ โดยมีจุดประสงค์ในการช่วยเหลือเด็กและครอบครัวของพวกเขาเพื่อความเพลิดเพลินไปกับการพักผ่อนระยะสั้นเมื่อออกจากบ้าน มูนบีมส์มีบ้านวันหยุดสามหลังเมื่อช่วงเวลาที่มูนบีมส์ล่มสลาย โดยเป็นสองหลังในบริติชไอลส์ กับอีกหนึ่งหลังในรัฐฟลอริดา สหรัฐอเมริกา
เบียวึสตอก
เบียวึสตอก (Białystok, ) เป็นเมืองที่ใหญ่ที่สุดทางตะวันออกเฉียงเหนือของประเทศโปแลนด์ เป็นเมืองหลักของจังหวัดปอดลาแช ตั้งอยู่บนฝั่งแม่น้ำเบียวา เป็นเมืองที่มีความแน่นของประชากรเป็นอันดับ 2 ของประเทศ มีประชากรมากเป็นอันดับที่ 11 และมีพื้นที่เป็นอันดับที่ 13 ของประเทศ
เมืองนี้มีการตั้งถิ่นฐานในคริสต์ศวรรษที่ 14 ถูกผนวกเข้ากับปรัสเซียระหว่าง ค.ศ. 1795–1807 ต่อมาถูกผนวกเข้ากับรัสเซียจนกระทั่งถูกเยอรมนียึดครองเมื่อ ค.ศ. 1915 จากนั้นกลับเป็นของโปแลนด์ใน ค.ศ. 1919 ในสงครามโลกครั้งที่สอง ถูกเยอรมนีเข้ารุกรานในเดือนกรกฎาคม ค.ศ. 1941 และถูกรุกรานอีกครั้งโดยกองทัพโซเวียตใน ค.ศ. 1944
สโมสรฟุตบอลทอตนัมฮอตสเปอร์ในฤดูกาล 2018–19
การแข่งขัน ฤดูกาล 2018–19 จะเป็นฤดูกาลที่ 27 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 41 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. สโมสรจะเข้าร่วมการแข่งขันใน แชมเปียนส์ลีก, เอฟเอคัพ, อีเอฟแอลคัพ.
เงินที่จ่าย
ฤดูร้อน: £0
รวม: £0
เงินที่ได้รับ
ฤดูร้อน: £2,000,000
ฤดูหนาว: £11,000,000
รวม: £13,000,000
รายรับ-รายจ่าย
ฤดูร้อน: £2,000,000
ฤดูหนาว: £11,000,000
รวม: £13,000,000
โปรแกรมการแข่งขัน
เมื่อวันที่ 14 มิถุนายน ค.ศ. 2018, โปรแกรมการแข่งขันพรีเมียร์ลีก ฤดูกาล 2018/19 ได้ประกาศออกมาเป็นที่เรียบร้อยแล้ว. เกมเหย้าทอตนัมนัดแรกของฤดูกาลจะลงเล่นที่เวมบลีย์. โปรแกรมการแข่งขันบางนัดจะเป็นการอัปเดตหลังจากที่สกาย สปอร์ตส์ ได้ประกาศโปรแกรมการถ่ายทอดสดทางทีวีของพวกเขา.
เอฟเอ คัพ
ทอตนัมได้เข้าสู่การแข่งขันในรอบที่สามและประกบคู่ออกมาโดยออกไปเยือน แทรนเมียร์ โรเวอส์ หรือ เซาท์พอร์ต. แทรนเมียร์ โรเวอส์ ชนะนัดรีเพลย์ 2–0 หลังจากผลสเมอที่บ้านสเปอร์ส. การจับสลากรอบที่สี่ได้จัดการถ่ายทอดสดขึ้นที่ช่อง บีบีซี โดย ร็อบบี คีน และ คาร์ล อิเคเม จาก วุลเวอร์แฮมป์ตัน เมื่อวันที่ 7 มกราคม ค.ศ. 2019.
อีเอฟแอล คัพ
การจับสลากประกบคู่ในรอบสามได้จัดขึ้นเมื่อวันที่ 30 สิงหาคม ค.ศ. 2018 โดยมี เดวิด ซีแมน และ โจเลียน เลสคอตต์. เนื่องมาจากสนามเวมบลีย์ไม่พร้อมใช้งาน, และสนามกีฬาแห่งใหม่ของพวกเขายังไม่เสร็จสมบูรณ์, การประกบคู่ในรอบสามที่จะพบกับวอตฟอร์ดเป็นโปรแกรมการแข่งขันที่จะลงเล่นที่ สนามกีฬาเอ็มเค, รังเหย้าของ มิลตัน คเยนส์ ดอนส์.
รอบแบ่งกลุ่ม
ทอตนัมจะลงเล่นแมตช์เหย้ารอบแบ่งกลุ่มของพวกเขาทั้งหมดที่เวมบลีย์.
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.
สัตว์พวกกุ้งกั้งปู
ครัสเตเชียน หรือ กุ้ง-กั้ง-ปู เป็นไฟลัมย่อยของสัตว์ขาปล้อง ประกอบด้วยพวกกุ้ง กั้ง และปู สัตว์ในกลุ่มนี้มีระยางค์ 5 คู่ แต่ละคู่มี 2 ก้าน ส่วนท้ายมีระยางค์อีก 8 คู่ ตาประกอบเป็นก้าน มีขนแข็งทั่วตัวใช้รับสัมผัส ระบบสืบพันธุ์แยกเพศกัน ปฏิสนธิภายใน ตัวอ่อนลอกคราบหลายครั้งจนกว่าจะเป็นตัวเต็มวัย แบ่งย่อยเป็น
เคาน์เตอร์-สไตรก์: โกลบัลออฟเฟนซิฟ
เคาน์เตอร์-สไตรก์: โกลบัลออฟเฟนซิฟ (Counter-Strike: Global Offensive, ย่อเป็น CS:GO) เป็นวิดีโอเกมออนไลน์ประเภทยิงทางยุทธวิธีมุมมองบุคคลที่หนึ่ง พัฒนาโดย วาล์ว คอร์ปอเรชั่นและฮิตเดน แพทซ์ เอ็นเตอร์เทนเมนท์ ซึ่งเป็นเกมชุดที่ 4 จากแฟรนไชส์เคาน์เตอร์-สไตรก์ ตัวเกมส์ได้รับการพัฒนามากกว่าสองปี โกลบัลออฟเฟนซิฟปล่อยออกมาในระบบปฏิบัติการวินโดวส์, แมคโอเอส, เอกซ์บอกซ์ 360 และเพลย์สเตชัน 3 ในเดือนสิงหาคม พ.ศ. 2555 และปล่อยในระบบปฏิบัติการลินุกซ์ใน พ.ศ. 2557 วาล์วได้พัฒนาเกมอย่างต่อเนื่องทั้งอัปเดตแพตช์ขนาดเล็กเพื่อปรับสมดุลหรือเพิ่มเนื้อหาขนาดใหญ่เพิ่มเติม
เคาน์เตอร์-สไตรก์: โกลบัลออฟเฟนซิฟได้รับคำวิจารย์ในเชิงบวกเป็นอย่างมาก ถึงแม้จะถูกวิพากษ์วิจารณ์ถึงฟีเจอร์ในช่วงแรก ๆ และความต่างระหว่างเวอร์ชันคอนโซลและเวอร์ชันพีซี นับตั้งแต่เปิดตัว มีผู้เล่นเล่นเกมนี้กว่า 11 ล้านคนต่อเดือนและเป็นหนึ่งในเกมที่มีผู้เล่นมากที่สุดบนแพลตฟอร์มสตรีม ในเดือนธันวาคม พ.ศ. 2561 วาล์วได้เปิดให้เล่นเป็นเกมฟรีและไปเน้นรายได้จากสกินอาวุธในเกมแทน
เคาน์เตอร์-สไตรก์: โกลบัลออฟเฟนซิฟมีการแข่งขันอีสปอร์ตในระดับนานาชาติ โดยมีการแข่งขันระหว่างทีมภายในลีกอาชีพ ทำให้ซีเอสจีโอเป็นหนึ่งในเกมที่มีการแข่งขันอีสปอร์ตระดับโลก
รูปแบบการเล่น
เคาน์เตอร์-สไตรก์: โกลบัลออฟเฟนซิฟเป็นเกมแนวยิงมุมมองบุคคลที่ 1 หลายผู้เล่น ตามแฟรนไชส์เคาน์เตอร์-สไตรก์ก่อนหน้านี้ ผู้เล่นจะถูกแบ่งออกเป็น 2 ฝั่ง คือ หน่วยต่อต้านผู้ก่อการร้าย กับ ผู้ก่อการร้าย โดยจะแข่งกันทำภารกิจอย่างวางระเบิด เก็บกู้ระเบิด ฆ่าทีมศตรู ช่วยเหลือตัวประกัน หลังจบรอบผู้เล่นจะได้รางวัลตามผลงานของรอบก่อนหน้า เงินที่ได้จะนำมาซื้ออาวุธที่ดีกว่าและอุปกรณ์เสริมที่มากกว่าเพื่อชิงความได้เปรียบ หากทีมไหนชนะรอบก็จะได้เงินมากว่าทีมที่แพ้ หากทำภารกิจภายในรอบหรือฆ่าศัตรูภายในรอบก็จะได้เงินรางวัลเพิ่มขึ้น
เคาน์เตอร์-สไตรก์: โกลบัลออฟเฟนซิฟมีโหมดแตกต่างกันออกไปทั้งหมด 8 โหมด: 1.แข่งขัน 2.แคสชวล 3.เดทแมตซ์ 4.ประชันอาวุธ 5.ทำลายล้าง 6.วิงแมน 7.สไนเปอร์บิน 8.โซนอันตราย  โหมดแข่งขันจะเป็นโหมดหลักของเกม โหมดนี้จะแบ่งเป็นทีมละ 5 คนและชนะรอบให้ครบ 16 รอบจาก 30 รอบก่อนจึงจะชนะ เมื่อเล่นโหมดแข่งขันผู้เล่นจะถูกจัดลำดับตามความสามารถและจับคู่เกมในกลุ่มคนที่มีความสามารถใกล้เคียงกัน โหมดแคสชวลและเดทแมตซ์เป็นเกมโหมดที่ไม่ค่อยจริงจังมากนัก ส่วนมากไว้ใช้เพื่อพัฒนาความสามารถ  โหมดประชันอาวุธและโหมดทำลายล้างจะเป็นเกมโหมดที่ใช้แมพใหม่ที่ไม่เคยมีในแฟรนไชส์เคาน์เตอร์-สไตรก์ก่อนหน้านี้ ประชันอาวุธจะมีลักษณะคือเมื่อยิงครบสองตัวอาวุธจะเปลี่ยนไปตามลำดับขั้น ส่วนโหมดทำลายล้างจะต้องทำการสังหารศัตรูและทำภารกิจในแต่ละรอบเพื่ออัปเกรทอาวุธในรอบถัดไป โหมดวิงแมนจะคล้าโหมดแข่งขันแต่แผนที่ละเล็กกว่า มีสองทีมทีมละสองคนและต้องชนะให้ได้ 9 รอบจาก 16 รอบ โหมดนี้จะมีการจัดลำดับความสามารถเหมือนกับโหมดแข่งขันเช่นกัน สไนเปอร์บินเป็นโหมดที่ผู้เล่นจะสามารถกระโดดได้สูงและนานเหมือนว่าอยู่บนที่แรงดึงดูดต่ำ อาวุธใช้ได้แค่ปืน SSG 08 (รู้จักกันในอีกชื่อคือ สเกาท์) และมีด โซนอันตรายเป็นโหมดแบทเทิลรอยัลที่ผู้เล่นสูงสุด 18 คนและต้องหาเงินหรืออาวุธมาเพื่อฆ่าศัตรูและอยู่รอดให้ได้เป็นคนหรือทีมสุดท้าย  นอกจากนี้ยังมีโหมดฝึกซ้อมเพื่อช่วยให้ให้ผู้เล่นใหม่รู้จักกการใช้อาวุธ ทั้งนี้ทั้ง 8 โมดที่กล่าวมาสามารถเล่นได้ทั้งแบบออนไลน์กับผู้เล่น หรือเล่นแบบออฟไลน์กับบอต
อาวุธภายในเกมมีทั้งหมด 5 ประเภท คือ ปืนพก ปืนหนัก ปืนกลเบา ปืนไรเฟิล ระเบิดมือ แต่ละปืนในเกมจะมีรูปแบบการดีดของปืนซึ่งสามารถทำให้ควบบคุมได้เหมือกับในซีรียก่อนหน้า ซีเอสจีโอได้เพิ่มอาวุธที่ไม่เคยมีในซีรียก่อนหน้าอย่าง อาวุธช็อกไฟฟ้าและระเบิดเพลิง
การแข่งขัน
นินจาในชุดนอนชนะเลิศในการแข่งขัน ESL One Cologne 2014 ทัวร์นาเมนต์ ใน พ.ศ. 2557 โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ ทีมสุดท้ายที่ชนะเลิศคือ  Team LDLC.com ซึ่งชนะเลิศในการแข่งขันดรีมแฮกวินเทอร์ 2014, ต่อมา การแข่งขัน ESL One ได้จัดขึ้นอีกครั้งที่ Katowice ประเทศโปแลนด์ ระหว่างวันที่ 12-15 มีนาคม พ.ศ. 2558 โดยในวันที่ 15 มีนาคม Fnatic ชนะเลิศในการแข่งขันโดยเอาชนะทีมนินจาในชุดนอน ทั้ง 2 แผนที่ ได้ทั้งหมดรวม 16-13
ดินแดนอเมริกันซามัวในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
มวยปล้ำ
ผลการแข่งขันดังนี้ :
กุลฑีรา ยอดช่าง
กุลฑีรา ยอดช่าง (เกิด 23 กุมภาพันธ์ พ.ศ. 2549) ชื่อเล่น อันดา เป็นนักแสดงหญิงชาวไทย โด่งดังจากการรับบท “น้องเมย์“ จากละครเรื่อง พรพรหมอลเวง (2556) และบทบาท “บัวเกี๋ยง“ (วัยเด็ก) จากละครเรื่อง กลิ่นกาสะลอง (2562)
ประวัติและการศึกษา
กุลฑีรา ยอดช่าง มีชื่อเล่นว่า อันดา เกิดเมื่อวันพฤหัสบดีที่ 23 กุมภาพันธ์ พ.ศ. 2549 จบการศึกษาระดับชั้นประถมศึกษาจากโรงเรียนกรพิทักษ์ศึกษา ระดับชั้นมัธยมศึกษาตอนต้นจากโรงเรียนสารสาสน์วิเทศบางบอน ในหลักสูตร Intensive English Program และระดับชั้นมัธยมศึกษาตอนปลายจากโรงเรียนอัสสัมชัญธนบุรี มีน้องสาว 1 คนชื่อ กวิสฎ์ศรา อัศวสันติชัย หรือน้องเอวา
พิธีกร
ออนไลน์
เจ้าชายไรส์ แอพ กรูฟฟีดด์
เจ้าชายไรส์ แอพ กรูฟฟีดด์ หรือ แอพ กรูฟฟีดด์ (Rhys ap Gruffydd) เป็นผู้ปกครองของอาณาจักรแห่งเดเฮยูบาร์ธ ในประเทศเวลส์ทางใต้ในช่วงปี ค.ศ. 1155 - 1197 ปัจจุบันพระองค์เป็นที่รู้จักกันทั่วไปว่า พระเจ้าไรส์ พระองค์มักใช้พระนาม เจ้าชายกรรมสิทธิ์แห่งเดเฮยูบาร์ธ หรือ เจ้าชายแห่งเซาธ์เวลส แต่ทั้งสองเอกสารได้รับการรักษาที่พระองค์ใช้พระนาม เจ้าชายแห่งเวลส์ หรือ เจ้าชายแห่งเวลส์ เจ้าชายไรส์เป็นหนึ่งในเจ้าชายแห่งเวลส์ที่ประสบความสำเร็จสูงสุดและมีอำนาจ และหลังจากการสิ้นพระชนม์ของเจ้าชายโอเวนกวินเนดด์ แห่งอาณาจักรกวินเนดด์ ในปี ค.ศ. 1170 อำนาจที่โดดเด่นเป็นของประเทศเวลส์
พระราชอัยกาของเจ้าชายไรส์ คือ พระเจ้าไรส์ แอพ เทวด์ เป็นกษัตริย์แห่งอาณาจักรเดเฮยูบาร์ธ และถูกลอบปลงพระชนม์ในบรีคอน ปี ค.ศ. 1093 โดย Bernard de Neufmarché หลังจากที่พระองค์สิ้นพระชนม์ ดินแดนอาณาจักรเดเฮยูบาร์ธส่วนใหญ่ ถูกยึดครองโดย นอร์มัน พระราชบิดาของเจ้าชายไรส์ คือ เจ้าชายกรูฟฟีดด์ แอพ ไรส์ ในที่สุดก็สามารถที่จะกลายเป็นผู้ปกครองส่วนเล็ก และดินแดนยิ่งจะกลับมาโดยพระราชเชษฐาของเจ้าชายไรส์ หลังจากการสิ้นพระชนม์ของเจ้าชายกรูฟฟีดด์ เจ้าชายไรส์ได้กลายมาเป็นผู้ปกครองแห่งอาณาจักรเดเฮยูบาร์ธในปี ค.ศ. 1155 พระองค์ถูกบังคับให้ส่งไปยังพระเจ้าเฮนรีที่ 2 แห่งอังกฤษ ในปี ค.ศ. 1158 พระเจ้าเฮนรีที่ 2 ได้รุกรานอาณาจักรเดเฮยูบาร์ธ และปลดเจ้าชายไรส์ออกจากดินแดนของพระองค์และจับพระองค์เข้าคุก
กีฬาประจำชาติ
กีฬาประจำชาติ เป็นส่วนหนึ่งของอัตลักษณ์ประจำชาติ หลายรัฐ และ หลายประเทศ ได้นำกีฬาประจำชาติมาใช้อย่างเป็นทางการ (นิตินัย)  ในขณะที่หลายประเทศได้นำกีฬาประจำชาติมาใช้โดยพฤตินัย สีประจำชาติมักจะปรากฏสื่อ, ธงของประเทศ สีที่ใช้ในการเล่นกีฬา เป็นต้น
อ้างอิง
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;" data-template-mapping="{"targetname":"Reflist"}">
อำเภอระแงะ
ระแงะ เป็นอำเภอหนึ่งของจังหวัดนราธิวาส
ประวัติ
อำเภอระแงะ ตามประวัติศาสตร์เป็นเมืองหนึ่งขึ้นอยู่กับมณฑลปัตตานี อันเป็นเมืองโบราณตั้งแต่กรุงสุโขทัยเป็นราชธานี จนกระทั่งถึงรัชสมัยของสมเด็จพระพุทธเลิศหล้านภาลัยแห่งกรุงรัตนโกสินทร์ ด้วยเหตุผลทางการเมือง พระองค์ทรงพระกรุณาโปรดเล้าฯ ให้พระยาอภัยสงครามกับพระยาสงขลา ( เถียนจ๋อง ) ออกไปทำการแยก เมืองปัตตานีออกเป็นเจ็ดหัวเมือง พร้อมอัญเชิญตราตั้ง ออกไปพระราชทานแก่เมืองทั้งเจ็ดเรียกว่า “บริเวณ 7 หัวเมือง” ประกอบด้วยเมืองปัตตานีเมืองยะลา เมืองหนองจิก เมืองรามัน เมืองสายบุรี เมืองยะหริ่ง เมืองระแงะโดยมีการแต่งตั้งให้มีผู้ปกครองแต่ละเมือง เรียกว่าพระยาเมืองเมื่อปี พ.ศ. 2355
พ.ศ. 2435 พระบาทสมเด็จพระจุลจอมเกล้าพระปิยมหาราชได้ทรงพระกรุณาโปรดเกล้าฯ พระราชทานสัญญาบัตรตามบรรดาศักดิ์แก่เจ้าเมืองพระยาระแงะว่าพระยาภูผาภักดีศรีสุวรรณประเทศวิเศษวังษา และเจ้าเมืองอื่น ๆ ด้วย พ.ศ. 2444 ได้ประกาศข้อบังคับสำหรับการปกครอง ในการปกครองมอบหมายให้เจ้าเมืองปกครองดูแล โดยมีกองบัญชาการงานเมือง มีปลัดเมือง ยกกระบัตรผู้ช่วยผู้ว่าราชการเมือง โดยมีข้าหลวงใหญ่เป็นผู้ควบคุมดูแล ตรวจตรา แนะนำ ข้าราชการ และข้าราชการให้ปฏิบัติตามระเบียบแบบแผนของราชการส่วนกลาง โดยยกเลิกการปกครองและตำแหน่งหน้าที่ราชการในการปกครองบริเวณ 7 หัวเมือง
เมืองระแงะจึงย้ายมาอยู่ที่ตำบลตันหยงมัส และทรงโปรดเล้าฯแต่งตั้งนายหนิเดะ เป็นพระยาเมืองปกครอง และเมื่อนายหนิเดะได้ถึงแก่กรรม ตำแหน่งว่างลง จึงทรงโปรดแต่งตั้งให้นายหนิบอสูเป็นผู้รักษาราชการแทนสืบต่อเนื่องมาจนกระทั่งมีการโปรดเกล้าฯ เปลี่ยนแปลงการปกครอง 7 หัวเมืองโดยให้ขึ้นตรงต่อมณฑลนครศรีธรรมราช
รัชสมัยพระบาทสมเด็จพระจุลจอมเกล้าอยู่หัว (พ.ศ. 2411 - 2453) ได้มีการเปลี่ยนแปลงการปกครองมาเป็นแบบมณฑลเทศาภิบาล  และให้ 7 หัวเมืองอยู่ในความ ปกครองของเทศาภิบาล เมื่อปี พ.ศ. 2449 (ร.ศ. 125) พระบาทสมเด็จพระจุลจอมเกล้าเจ้าอยู่หัว ได้โปรดเกล้าฯให้ยุบหัวเมืองทั้ง 7 เหลือแค่เพียง 4 หัวเมือง และให้ขึ้นอยู่กับมณฑลปัตตานี คือ (1) เมืองปัตตานี  ประกอบด้วย หนองจิก ยะหริ่ง และปัตตานี  (2) เมืองยะลา  ประกอบด้วย  รามัน  และเมืองยะลา  (3) เมืองสายบุรี  (4) เมืองระแงะ
พ.ศ. 2450 ได้ย้ายที่ว่าการเมืองระแงะ ที่ตำบลบ้านตันหยงมัสไปตั้งเมืองขึ้นใหม่ที่บ้านมะนารออำเภอบางนรา  และยกฐานะอำเภอบางนราขึ้นเป็นเมืองบางนรา ส่วนเมืองระแงะเดิมนั้นให้เป็นอำเภอและขึ้นอยู่กับเมืองบางนรา โดยยกฐานะ “บ้านตันหยงมัส” เป็น “อำเภอเมืองระแงะ”
ต่อมาเมื่อปี พ.ศ. 2460 ชุมชนตันหยงมัส ได้เจริญและขยายตัวเมือง จึงได้เปลี่ยนชื่อจาก“ อำเภอเมืองระแงะ” เป็น “อำเภอตันหยงมัส” และในปี พ.ศ. 2481 ได้เปลี่ยนชื่อจาก “อำเภอตันหยงมัส” เป็น “อำเภอระแงะ” จนถึงปัจจุบัน
การปกครองส่วนภูมิภาค
อำเภอระแงะแบ่งเขตการปกครองย่อยออกเป็น 7 ตำบล 61 หมู่บ้าน ได้แก่
การปกครองส่วนท้องถิ่น
ท้องที่อำเภอระแงะประกอบด้วยองค์กรปกครองส่วนท้องถิ่น 9 แห่ง ได้แก่
สัตว์น้ำ
สัตว์น้ำ (aquatic animal) หมายถึง สัตว์ที่อาศัยในน้ำหรือมีวงจรชีวิตส่วนหนึ่งอยู่ในน้ำหรืออาศัยอยู่ในบริเวณที่น้ำท่วมถึง เช่น ปลา กุ้ง ปู แมงดาทะเล หอย เต่า ตะพาบน้ำ จระเข้ รวมทั้งไข่ของสัตว์น้ำนั้น สัตว์น้ำจำพวกเลี้ยงลูกด้วยนม ปลิงทะเล ฟองน้ำ หินปะการัง กัลปังหา และสาหร่ายทะเล ทั้งนี้ รวมทั้งซากหรือส่วนหนึ่งส่วนใดของสัตว์น้ำเหล่านั้น และหมายความรวมถึงพันธุ์ไม้น้ำ ตามที่ได้มีพระราชกฤษฎีการะบุชื่อ
สัตว์น้ำต่างถิ่น
สัตว์น้ำต่างถิ่น หมายถึงสัตว์น้ำที่ไม่ได้อยู่ หรือมีถิ่นกำเนิดในท้องที่หรือสิ่งแวดล้อมนั้นๆ โดยอาจจะถูกนำมาทั้งด้วยความตั้งใจหรือไม่ตั้งใจของมนุษย์ หรืออาจมาอยู่ ณ สถานที่นั้นๆด้วยอุบัติเหตุทางธรรมชาติ สำหรับสัตว์น้ำต่างถิ่นในประเทศไทย ได้มีการนำเข้ามาตั้งแต่สมัยกรุงศรีอยุธยา คือ ปลาเงินปลาทอง (Carassius auratus) เพื่อใช้เพาะเลี้ยงเป็นอาหารและสัตว์น้ำสวยงาม ปัจจุบันพบว่ามีสัตว์น้ำต่างถิ่นในประเทศไทยมากกว่า 1,100 ชนิด จากประเทศต่าง ๆ เช่น ปลา ประมาณ 1,000 ชนิด สัตว์สะเทินน้ำสะเทินบก ประมาณ 50 ชนิด สัตว์เลื้อยคลาน ประมาณ 50 ชนิด หอย 3 ชนิด กุ้ง ปู 8 ชนิด
ปลา
ส่วนใหญ่เป็นปลาสวยงาม มีการนำเข้ามาจากประเทศในเขตร้อนโดยเฉพาะอเมริกาใต้ ต่อมาคือ แอฟริกาและอินโดนีเซีย ปลาที่นิยมนำมาเลี้ยง ได้แก่ กลุ่มปลาหมอสี ปลาเทวดา และปลาออสการ์ (วงศ์ Cichlidae) ปลานีออนและอื่น ๆ (วงศ์ Characidae และวงศ์ใกล้เคียง) และปลากลุ่มหางนกยูง ปลาสอด (วงศ์ Poeceilidae) และยังมีปลากลุ่มอื่น ๆ อีกหลายชนิด (เช่น วงศ์ปลาหัวตะกั่ว Aplocheilidae วงศ์ปลาผี Gymnotidae วงศ์ปลากระเบนน้ำจืด Trigonidae ฯลฯ) และมีอีก 14 ชนิดที่นำเข้ามาเพื่อเลี้ยงหรือทดลองเลี้ยงเพื่อเป็นอาหาร
ประเทศมาเลเซียในเอเชียนเกมส์ 1994
ประเทศมาเลเซีย เข้าร่วมแข่งขันกีฬาเอเชียนเกมส์ ครั้งที่ 12 ค.ศ. 1994 (พ.ศ. 2537) จะจัดขึ้นที่ เมืองฮิโรซิมา ประเทศญี่ปุ่น ระหว่างวันที่ 2 ตุลาคม ถึง 19 ตุลาคม พ.ศ. 2537
ความขัดแย้งนิยมรัสเซียในประเทศยูเครน พ.ศ. 2557
นับแต่สิ้นเดือนกุมภาพันธ์ 2557 เกิดการเดินขบวนโดยกลุ่มนิยมรัสเซีย คลั่งชาติและต่อต้านรัฐบาลเกิดขึ้นในนครหลักทั่วภาคตะวันออกและภาคใต้ของประเทศยูเครน อันเป็นผลจากขบวนการยูโรไมดานและการปฏิวัติยูเครน พ.ศ. 2557 สำนักข่าวรัสเซียหลายสำนักใช้คำว่า "รัชเชียนสปริง" (Russian Spring; Русская весна) อธิบายคลื่นการเดินขบวนเหล่านี้ ในความไม่สงบขั้นแรก ไครเมียถูกสหพันธรัฐรัสเซียผนวกหลังวิกฤตการณ์ในภูมิภาค การแทรกแซงทางทหารของรัสเซียและการลงประชามติซึ่งนานาประเทศวิจารณ์ การประท้วงในแคว้นดอแนตสก์และแคว้นลูฮันสก์ทวีความรุนแรงขึ้นเป็นการก่อการกำเริบแบ่งแยกดินแดนด้วยอาวุธ ตั้งแต่ปลาย พ.ศ. 2557 เมืองที่อยู่นอกเขตปะทะดอนบัสอย่างคาร์กิว, ออแดซา, เคียฟ และมารีอูปอลถูกโจมตีด้วยการทิ้งระเบิดที่มุ่งเป้าไปที่องค์กรสนับสนุนการรวมยูเครน ซึ่งทำให้รัฐบาลยูเครนเปิดฉากการรุกโต้ตอบทางทหารต่อผู้ก่อการกำเริบ
รัฐมนตรีว่าการทบวงทหารบกสหรัฐ
รัฐมนตรีว่าการทบวงทหารบก (SECARM หรือ SECARMY) เป็นตำแหน่งเจ้าหน้าที่รัฐฝ่ายการเมืองในกระทรวงกลาโหมสหรัฐ ในอดีตเคยมีความรับผิดชอบตามกฎหมายสำหรับทุกเรื่องที่เกี่ยวข้องกับกองทัพบกสหรัฐ ทั้งด้าน ทรัพยากรบุคคล บุคลากร การกำลังสำรอง การแต่งตั้งกำลังพล ปัญหาด้านสิ่งแวดล้อม ระบบอาวุธ การครอบครองยุทธพันธ์ การสื่อสารและการจัดการทางการคลัง
ตำแหน่งรัฐมนตรีว่าการทบวงทหารบกได้รับการเสนอชื่อโดยประธานาธิบดีสหรัฐ และลงมติรับรองโดยวุฒิสภาสหรัฐ โดยอยู่ภายใต้สายบังคับบัญชาของรัฐมนตรีว่าการกระทรวงกลาโหมสหรัฐ ตำแหน่งนี้มาแทนที่รัฐมนตรีว่าการกระทรวงสงคราม ในวันที่ 18 กันยายน 1947 เมื่อกระทรวงการสงครามสหรัฐได้ลดฐานะไปเป็นทบวงทหารบกสหรัฐและอยู่ภายใต้กระทรวงกลาโหมสหรัฐ
หน้าที่ความรับผิดชอบ
ผู้นำอาวุโสของกองทัพบกสหรัฐ ประกอบด้วยพลเรือนสองคนคือ รัฐมนตรีทบวงทหารบก และปลัดทบวงทหารบก และนายทหารยศพลเอกสองนายคือ เสนาธิการกองทัพบก และรองเสนาธิการทหารบก
รัฐมนตรีว่าการทบวงทหารบก ถือเป็นประธานเจ้าหน้าที่บริหารของทบวงทหารบก เสนาธิการทหารบกมีหน้าที่ขึ้นตรงต่อรัฐมนตรีว่าการทบวงฯ รัฐมนตรีมีหน้าที่เสนอและชี้แจงนโยบายแผนงานรวมไปถึงงบประมาณของกองทัพบกแก่รัฐมนตรีว่าการกระทรวงกลาโหมสหรัฐ เจ้าหน้าที่ฝ่ายอื่นใด และกรรมาธิการร่วมความมั่นคงรัฐสภาสหรัฐ นอกจากนี้ รัฐมนตรีว่าการทบวงทหารบกยังจะต้องสื่อสารไม่ว่าจะเป็น นโยบายกองทัพ แผนการโปรแกรมต่างๆ ความสามารถและขีดจำกัด อีกทั้งความสำเร็จต่างๆต่อสาธารณชน ในกรณีจำเป็น รัฐมนตรีกระทรวงฯ จะประชุมร่วมกับผู้นำอาวุโสของกองทัพเพื่ออภิปรายปัญหา ให้คำแนะนำและขอคำแนะนำ รัฐมนตรีทบวงทหารบกถือเป็นกรรมาธิการจัดซื่อกลาโหมสหรัฐ
รัฐมนตรีมีหน้าที่หลายอย่างภายใต้ประมวลจริยธรรมของผู้พิพากษาทางทหาร รวมถึงอำนาจในการสั่งชุมนุมศาลทหารทั่วไป หน้าที่อื่น ได้แก่ ช่วยในการปฏิบัติงานฝ่ายพลเรือนตามนโยบายของกระทรวง
รายชื่อประเทศเรียงตามการบริโภคแก๊สธรรมชาติ
ด้านล่างนี้เป็น รายชื่อประเทศเรียงตามการบริโภคแก๊สธรรมชาติ เป็นข้อมูลจากเดอะเวิลด์แฟกต์บุ๊ก
อำเภอรือเสาะ
รือเสาะ เป็นอำเภอหนึ่งของจังหวัดนราธิวาส
หอคอยกระเรียนเหลือง
หอคอยกระเรียนเหลือง (Yellow Crane Tower) หรือ หอคอยหวงเฮ่อ เป็นหอคอยแบบธรรมเนียมจีนตั้งอยู่ในนครอู่ฮั่น หอคอยหลังปัจจุบันสร้างขึ้นในระหว่างปี 1981-1985 แต่หอคอยนี้เคยมีอยู่มาก่อนในหลายรูปนับตั้งแต่ปี 223 หอคอยปัจจุบันมีความสูง 51.4 m บนพื้นที่ 3219 m2 ตั้งอยู่บนเขางู (蛇山) หนึ่งกิโลเมตรจากที่เคยตั้งหอคอยหลังเดิม ริมแม่น้ำแยงซี หอคอยนี้ยังเป็นสถานที่ศักดิ์สิทธิ์ในลัทธิเต๋า ว่ากันว่า หลี่ว์ ต้งปิน ได้เดินทางสู่สวรรค์จากที่นี่
อำเภอรือเสาะ
ที่ตั้งและอาณาเขต
อำเภอรือเสาะตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
หอคอยกระเรียนเหลือง
ประวัติศาสตร์
แผนที่และบันทึกว่าด้วยจังหวัดและมณฑลของหยวนเหอ เขียนขึ้นราว 600 ปี หลังการก่อสร้างหอคอย ระบุว่านับตั้งแต่ซุน กวน ปฐมกษัตริย์แห่งอู่ตะวันออก สร้างป้อม Xiakou ขึ้นในปี 223 และสร้างหอคอยขึ้นตรงจุดที่เป็นเขื่อนกระเรียนเหลือง ซึ่งกลายมาเป็นที่มาของชื่อหอคอย
อำเภอรือเสาะ
การปกครองส่วนภูมิภาค
อำเภอรือเสาะแบ่งเขตการปกครองย่อยออกเป็น 9 ตำบล 71 หมู่บ้าน ได้แก่
หอคอยกระเรียนเหลือง
ประวัติศาสตร์
หอคอยถูกทำลายไปรวม 12 ครั้ง ทั้งจากเพลิงไหม้และจากสงคราม ในสมัยราชวงศ์หมิงและราชวงศ์ชิง และได้รับการซ่อมแซมรวม 10 วาระ หอคอยหลังสุดท้ายที่จุดที่ตั้งหอคอยหลังเดิมสร้างขึ้นในปี 1868 และทำลายลงไปในปี 1884 ต่อมาในปี 1907 ได้มีการสร้างหอคอยหลังใหม่ขึ้นใกล้กับจุดที่ตั้งหอคอยหลังเดิม จาง จื้อตง เสนอชื่อ '奧略樓' (หอคอยเอ้าลี่ว์) สำหรับหอคอยหลังใหม่นี้ รวมถึงยังได้เขียนโคลงคู่ถึง ในปี 1957 สะพานอู่ฮั่นแยงซีได้สร้างขึ้นโดยที่โครงรับน้ำหนักข้างหนึ่งของสะพานสร้างอยู่บนจุดที่จะเป็นหอคอยกระเรียนเหลือง ในปี 1981 รัฐบาลนครอู่ฮั่นได้เริ่มก่อสร้างหอคอยขึ้นใหม่อีกครั้งที่จุดใหม่ ห่างไปราว 1 km จากจุดเดิม หอคอยหลังใหม่นี้สร้างเสร็จในปี 1985
อำเภอรือเสาะ
การปกครองส่วนท้องถิ่น
ท้องที่อำเภอรือเสาะประกอบด้วยองค์กรปกครองส่วนท้องถิ่น 10 แห่ง ได้แก่
วีเมดอิต
"วีเมดอิต" เป็นเพลงของนักร้องแร็ป บัสตา ไรมส์ ร่วมกับวงดนตรีร็อกชาวอเมริกัน ลิงคินพาร์ก เป็นเพลงที่เคยอยู่ในสตูดิโออัลบั้มชุดที่ 8 ของบัสตา ไรมส์ แบ็กออนมายบี.เอส. แต่ได้ถูกตัดออกจากรายการเพลง เนื่องจากอัลบั้มนี้ได้ออกจำหน่ายผ่านหลาย ๆ ค่ายเพลงที่แตกต่างกัน โดยเพลง "วีเมดอิต" เป็นเพลงสุดท้ายของบัสตา ไรมส์ จากค่ายเพลงอินเตอร์สโคป และยังเป็นเพลงสุดท้ายที่ออกผลงานผ่านอาฟเตอร์แมทเอนเตอร์เทนเมนต์ เพลงนี้มีโปรดิวเซอร์ คือ คูลแอนด์เดร ด้วยกันกับโปรดิวเซอร์สบทบ ได้แก่ ไมค์ ชิโนะดะ และ แบรด เดลสัน จากลิงคินพาร์ก เพลงนี้ออกจำหน่ายในวันที่ 29 เมษายน พ.ศ. 2551 เพลงนี้ได้เข้าสู่ชาร์ต บิลบอร์ด ฮอต 100 ในอันดับที่ 65
รุ้งนภัฐ บริจินดากุล
รุ้งนภัฐ บริจินดากุล หรือ โอ๋ เดิมชื่อ รุ่งระวี บริจินดากุล และ กัญญนันทน์ กีรติธนาพิศุทร์ เกิดวันที่ 20 มกราคม พ.ศ. 2523 เป็นนักแสดงและนางแบบชาวไทยในสังกัดกันตนาเกิดที่กรุงเทพมหานคร โอ๋ รุ่งระวี เข้าวงการบันเทิงจากการเป็นนางแบบและถ่ายแบบปกนิตยาสารต่างๆ และร่วมแสดงมิวสิกวิดีโอและผลงานภาพยนตร์ เป็นต้น
ประวัติ
โอ๋ รุ่งระวี เมื่อวันที่ 20 มกราคม พ.ศ. 2523 เป็นนักแสดงและนางแบบชาวไทยเกิดที่กรุงเทพมหานครในสังกัดกันตนาโอ๋ รุ่งระวีสำเร็จการศึกษาระดับปริญญาตรีคณะนิเทศศาสตร์ วิทยุ-โทรทัศน์ มหาวิทยาลัยธุรกิจบัณฑิตย์
ในวงการบันเทิง
โอ๋ รุ่งระวี เริ่มเข้าในวงการบันเทิงจากการเป็นนางแบบและถ่ายแบบปกนิตยาสารและร่วมแสดงมิวสิกวิดีโอและผลงานภาพยนตร์ เช่น ตุ๊กแกผี, องค์บาก และผลงานการแสดงภาพยนตร์ต่างๆ เป็นต้น ภายหลังโอ๋ รุ่งระวี ได้เซ็นสัญญาเป็นนักแสดงในสังกัดกันตนาในสังกัดช่อง 7 เธอได้มีผลงานละครเรื่อง นางฟ้าเดินดิน, แก่นกะลา, และ ดอกเบี้ยเคลียร์รัก และผลงานละครอีกคับคั่งทำให้โอ๋ รุ่งระวีมีชื่อเสียงและเป็นหนึ่งนักแสดงมากฝีมือเป็นต้น
โรงเรียนฤทัยทิพย์
โรงเรียนฤทัยทิพย์ (อักษรย่อ: ฤ.ท., RT) เป็นโรงเรียนเอกชน เมื่อแรกก่อตั้งเป็นโรงเรียนศึกษาสงเคราะห์ และเป็นคริสตจักรเพื่อนมัสการพระเจ้า โดยปัจจุบันเป็นโรงเรียนสหศึกษา จึงเป็นที่รู้จักของชาวเพชรบูรณ์และถูกเรียกอย่างแพร่หลายว่าเป็น "โรงเรียนกระโปรงแดง" และเป็นโรงเรียนเอกชนของจังหวัดเพชรบูรณ์ ก่อตั้งในปี พ.ศ. - ปัจจุบันมีอายุ - ปี สำนักงานเขตพื้นที่การศึกษาประถมศึกษาเพชรบูรณ์ เขต 2 สำนักงานคณะกรรมการส่งเสริมการศึกษาเอกชน กระทรวงศึกษาธิการ ปัจจุบันตั้งอยู่เลขที่7 หมู่ที่18 ตำบลบ้านกลาง อำเภอหล่มสัก จังหวัดเพชรบูรณ์ 67110 ประเทศไทย รหัสสถานศึกษา 116700018
โมไอ
โมไอ (ราปานูอี: mo‘ai; moái) คือ รูปปั้นหินซึ่งมีรูปร่างคล้ายมนุษย์และส่วนศีรษะมีขนาดใหญ่เด่นชัด โมไอถูกพบมากกว่า 600 ตัว กระจายอยู่ทั่วเกาะอีสเตอร์ อุทยานแห่งชาติราปานูอี ประเทศชิลี โมไอเกือบทั้งหมดที่พบนั้นถูกแกะสลักมาจากหินก้อนเดียว แต่บางตัวก็มีของประดับลักษณะคล้ายหมวกหรือมวยผมซึ่งเรียกว่า "ปูเกา" (pukao) เป็นชิ้นต่างหากอยู่บนศีรษะ โมไอเกือบทั้งหมดถูกแกะสลักมาจากเหมืองหินที่ปล่องภูเขาไฟราโนรารากู (Rano Raraku) ซึ่งเป็นที่ที่พบโมไออยู่กว่า 400 ตัว อยู่ในกระบวนการแกะสลักซึ่งใกล้เสร็จสมบูรณ์ -โพเนกรีฟ(ตัวหินนั้นใช้แร่แม่เหล็กผสมกับโลหะไททาเนียม จะได้ส่วนผสมชนิดใหม่)
โรงเรียนฤทัยทิพย์
ประวัติโรงเรียน
โรงเรียนฤทัยทิพย์ จังหวัดเพชรบูรณ์ ในอดีตเป็นคริสตจักรร่วมนิมิตบ้านกลาง ก่อตั้งขึ้นเมื่อปี พ.ศ. - โดยศจ.นิรุทธิ์ จันทร์ก้อน ประธานองค์กรคริสตจักรร่วมนิมิต ที่บริเวณทุ่งนา ริมถนนบ้านกลาง-ช้างตะลูด ตำบลบ้านกลาง อำเภอหล่มสัก จังหวัดเพชรบูรณ์ ซึ่งกระทรวงธรรมการ(กระทรวงศึกษาธิการในปัจจุบัน) ได้แต่งตั้งให้นาง เฉลียง รักซ้อน มาดำรงตำแหน่งครูใหญ่คนแรก ดำรงตำแหน่งตั้งแต่ พ.ศ. - ในระยะแรกเปิดสอนในระดับประถมศึกษา ต่อมาได้เริ่มเปิดสอนระดับชั้นมัธยมศึกษาตอนต้นในปี พ.ศ. - และมัธยมศึกษาตอนปลายในปี พ.ศ. - ในปี พ.ศ. - ต่อมาได้แต่งตั้งนาง สิรินทรา ศรีป้อ เป็นผู้อำนวยการคนแรก ดำรงตำแหน่งตั้งแต่ พ.ศ. –2558 ปัจจุบัน นางอัญธิญา ดำรงแดน เป็นผู้อำนวยการคนปัจจุบัน
โมไอ
จากการค้นพบรูปปั้นที่ยังแกะสลักอยู่ครึ่ง ๆ กลาง ๆ นั้น ทำให้มีการสันนิษฐานว่าเหมืองหินได้ถูกทิ้งร้างไปอย่างกะทันหัน นอกจากนั้นในการค้นพบ โมไอเกือบทั้งหมดอยู่ในสภาพล้อมนอน ซึ่งเชื่อว่าชาวพื้นเมืองบนเกาะเป็นผู้ทำให้มันล้ม
ลักษณะที่เด่นชัดของโมไอ คือ ส่วนหัว แต่ก็มีโมไอหลายตัวซึ่งมีส่วนหัวไหล่, แขน และลำตัว ซึ่งเป็นโมไอที่พบหลังจากถูกฝังมานานนับปี ความหมายและวัตถุประสงค์ของการสร้างโมไอนั้นยังไม่เป็นที่แน่ชัดและมีการสันนิษฐานกันไปต่าง ๆ นานา
โรงเรียนฤทัยทิพย์
ชุมนุมและกิจกรรมของ โรงเรียนฤทัยทิพย์
ชุมนุมและกิจกรรมของ โรงเรียนฤทัยทิพย์ ได้มีประวัติมายาวนาน โดยประกอบด้วย ชุมนุมมากมายที่เกิดขึ้นจากการรวมกลุ่มของเด็กนักเรียน ด้วยความสมัครใจของตัวนักเรียนเอง และเป็นต้นแบบ ของกิจกรรม ให้กับโรงเรียนอื่นๆ อีกมากมาย
โมไอ
ข้อสันนิษฐานที่แพร่หลายมากที่สุดข้อหนึ่ง คือ รูปปั้นโมไอถูกแกะสลักโดยชาวโปลินีเซียซึ่งอาศัยอยู่บนเกาะนี้เมื่อกว่า 1,000 ปีมาแล้ว ข้อสันนิษฐานนี้เชื่อว่า พวกโปลินีเซียอาจสร้างโมไอขึ้นเพื่อเป็นตัวแทนถึงบรรพบุรุษผู้ล่วงลับ หรืออาจจะเป็นผู้ซึ่งมีความสำคัญ ณ สมัยนั้น หรืออาจจะเป็นสัญลักษณ์แสดงสถานะของครอบครัว
เห็นได้ชัดว่าการสร้างโมไอ (ขนาดทั่วไปสูงประมาณ 3.5 เมตร หนัก 20 ตัน) นั้นต้องลงทุนลงแรงและใช้เวลาเป็นอย่างมาก หลังจากสร้างเสร็จแล้วยังต้องเคลื่อนย้ายรูปปั้นไปยังตำแหน่งที่ต้องการ การขนย้ายโมไอซึ่งหนักและใหญ่นั้นทำอย่างไรก็ยังไม่เป็นที่ทราบแน่ชัด โดยชาวพื้นเมืองของเกาะนั้นมีความเชื่อว่า โมไอนั้นเดินได้เอง
ในตำนานของเกาะนั้นกล่าวถึงหัวหน้าเผ่าซึ่งเสาะหาที่ตั้งบ้านใหม่ และเขาได้เลือกหมู่เกาะอีสเตอร์ หลังจากที่หัวหน้าเผ่าตายไป เกาะก็ได้ถูกแบ่งให้เหล่าลูกชายของเขาเพื่อให้เป็นหัวหน้าเผ่าใหม่ เมื่อหัวหน้าเผ่าคนใดตายไปก็มีการนำโมไอไปตั้งไว้ ณ สุสาน ชาวเกาะทั้งหลายเชื่อว่ารูปปั้นโมไอจะรักษาจิตวิญญาณของหัวหน้าเผ่าเหล่านั้นไว้ เพื่อให้นำสิ่งดี ๆ มาสู่เกาะ เช่น ฝนตก พืชพรรณสมบูรณ์ อย่างไรก็ตาม ตำนานนี้อาจมีการบิดเบือนไปจากความจริงเนื่องจากได้มีการเล่าสืบต่อกันมาเป็นระยะเวลายาวนาน
เหตุผลที่ได้รับคัดเลือกเป็นมรดกโลก
โมไอได้ถูกรับเลือกเป็นมรดกโลกเมื่อปี พ.ศ. 2533 โดยมีเหตุผลดังนี้
สันสกฤตาภิวัตน์
ในทางสังคมวิทยา สันสกฤตาภิวัตน์ หรือ การทำเป็นสันสกฤต (Sanskritisation หรือ Sanskritization) เป็นกระบวนการที่ชนชั้นต่ำกว่าในระบบวรรณะเคลื่อนที่ขึ้นไปตามชนชั้นผ่านการเอาอย่างพิธีกรรมและการปฏิบัติของชนชั้นที่สูงกว่าหรือที่เป็นชนชั้นปกครอง กระบวนการนี้เหมือนกันกับการ "พาสซิง" ในสังคมวิทยา คำว่า “กระบวนการทำเป็นสันสกฤต” นั้นถูกทำให้นิยมขึ้นโดยเอ็ม เอ็น ศรีนิวาส นักวิชาการชาวอินเดียในช่วงทศวรรษ 1950s
ในมุมกว้าง อาจเรียกว่าเป็นกระบวนการ พรหมาภิวัตน์ หรือ การทำเป็นพราหมณ์ (Brahmanization) ซึ่งเป็นกระบวนการทางประวัติศาสตร์ที่ธรรมเนียมและขนบทางความเชื่อของท้องถิ่นอินเดียแปรไปตามและรวมเข้ากับธรรมเนียมพราหมณ์, สร้างลักษณะร่วมทั่วทั้งอินเดียของศาสนาฮินดู
นิยาม
ศรีนิวาสนิยามคำว่า สันสกฤตาภิวัตน์ (Sanskritisation) ว่าเป็นกระบวนการที่ซึ่ง
เนโมฟีลา
เนโมฟีลา เป็นชื่อสกุลไม้ดอกในวงศ์ Hydrophyllaceae
นาม
คำว่า เนโมฟีลา มีความหมายว่า รักป่าละเมาะ (woodland loving หรือ a grove to love) มาจากคำในภาษาละตินว่า "เนมัส" (nemus) แปลว่า ป่าละเมาะ และคำในภาษากรีกว่า "ฟีลอส" (philos) แปลว่า รัก
ไม้ส่วนใหญ่ในสกุลนี้ โดยเฉพาะชนิด N. menziesii มีชื่อสามัญในภาษาอังกฤษว่า "baby blue-eyes" (นัยน์ตาสีฟ้าของทารก) ส่วนชนิด N. parviflora มีชื่อสามัญว่า "Smallflower baby blue-eyes" และชนิด N. spatulata มีชื่อสามัญว่า "Sierra baby blue-eyes" มีชนิดเดียวคือ N. maculata ที่ใช้ชื่อสามัญว่า "ไฟฟ์สปอต" (Fivespot)
ลักษณะ
ไม้ทุกชนิดในสกุลนี้เป็นไม้ปีเดียวและส่วนใหญ่บานในฤดูใบไม้ผลิ โดยทั่วไปมีองค์ประกอบดังนี้
ปรกติแล้ว ไม้สกุล เนโมฟีลา โดยเฉพาะชนิด N. menziesii มักขายสำหรับใช้ทำสวน
การเกิด
ชนิด Nemophila menziesii นั้นนิยมปลูกกันแต่ในภาคตะวันตกของสหรัฐอเมริกา โดยเฉพาะในแคลิฟอร์เนีย ชนิด Nemophila heterophylla พบได้ในตอนเหนือและตอนกลางของแคลิฟอร์เนีย ส่วนชนิด N. heterophylla นั้นขึ้นอยู่มากมายในเขาแหวนที่แคลิฟอร์เนีย
ชนิด
สกุล เนโมฟีลา ประกอบด้วยไม้สิบเอ็ดชนิดดังนี้ โดยชนิด N. menziesii, N. parviflora และ N. pulchella ยังมีชนิดย่อยอีกเป็นอันมาก
ลุค อีแวนส์
ลุค จอร์จ อีแวนส์ (Luke George Evans; 15 เมษายน ค.ศ. 1979) เป็นนักแสดงและนักร้องชาวเวลส์ อีแวนส์ได้เริ่มเข้าสู่วงการจากการเป็นนักแสดงละครเวทีและโดยเขาได้มีโอกาสแสดงเรื่อง Rent, Miss Saigon และ Piaf ก่อนที่เขาจะเริ่มมีชื่อเสียงมากขึ้นจากภาพยนตร์เรื่อง สงครามมหาเทพประจัญบาน ในปี 2010 จากชื่อเสียงของเขาทำให้เขาได้เล่นภาพยนตร์เรื่อง Immortals ในปี 2011, The Three Musketeers ในปี 2011 และ The Raven ในปี 2012
ในปี 2013 เขาได้รับบทเป็น Owen Shaw ในภาพยนตร์เรื่อง เร็ว..แรงทะลุนรก 6 รวมถึงได้แสดงภาพยนตร์ชุดเรื่องเดอะฮอบบิท ซึ่งอิงมาจากนวนิยายเรื่อง ฮอบบิท ที่เขียนโดย เจ. อาร์. อาร์. โทลคีน นอกจากนี้เขายังได้เล่นเป็นเคานต์แดรกคูลาในภาพยนตร์เรื่อง Dracula Untold ในปี 2014 ในปี 2017 เขาได้รับบทเป็นแกสตอง ในภาพยนตร์เรื่อง โฉมงามกับเจ้าชายอสูร ของดิสนีย์ และรับบทเป็น วิลเลียม โมลตัน มาร์สตัน ในภาพยนตร์เรื่อง Professor Marston and the Wonder Women ทั้งนี้เขายังได้มีโอกาสเล่นซีรีส์เรื่อง The Alienist ในปี 2018 ต่อมาอีแวนส์ได้ออกสตูดิโออัลบั้มชุดแรก At Last ในวันที่ 22 พฤศจิกายน 2019 ในปี 2020 เขาได้เล่นมินิซีรีส์เรื่อง The Pembrokeshire Murders ซึ่งมีทั้งหมด 3 ภาค ในปี 2021เขาได้เล่นซีรีส์เรื่อง Nine Perfect Strangers ซึ่งฉายทางฮูลู
ชีวิตส่วนตัว
อีแวนส์ได้ออกมาเปิดเผยว่าเขาเป็นเกย์ในช่วงต้น 2000 ผ่านบทความของนิตยสาร Gay Times โดยเขาได้บอกว่าคนส่วนใหญ่ไม่จะเชื่อว่าเขาเป็นชายรักร่วมเพศ ซึ่งเขาได้ออกมาเปิดเผยผ่านผ่านนิตยสาร The Advocate ของสหรัฐในปี 2002 อีกว่าทุกคนรอบข้างเขารู้ว่าเขาเป็นเกย์และเขาไม่เคยที่จะปิดบังรสนิยมทางเพศของเขาเมื่อเขาอยู่ลอนดอน
แหล่งข้อมูลอื่น
1979
การวิ่งคบเพลิงโอลิมปิกฤดูร้อน 2020
การวิ่งคบเพลิงในโอลิมปิกฤดูร้อน 2020 เริ่มตั้งแต่วันที่ 12 มีนาคมถึง 24 กรกฎาคม พ.ศ.2563 หลังจากพิธีจุดไฟโอลิมปิกที่โอลิมเปีย ประเทศกรีซ คบเพลิงถูกส่งมอบให้กับอันนา โครากากิ นักกีฬายิงปืนแชมป์โอลิมปิก ซึ่งเธอจะกลายเป็นสตรีคนแรกที่ได้เป็นผู้วิ่งคบเพลิงโอลิมปิกลำดับแรกสุด และจะเดินทางไปยังกรุงเอเธนส์ในวันที่ 19 มีนาคม สำหรับการวิ่งคบเพลิงในประเทศญี่ปุ่นจะเริ่มต้นขึ้นที่เมืองฟูกูชิมะ และจะสิ้นสุดในสนามกีฬาแห่งชาติใหม่ของโตเกียวซึ่งเป็นสนามกีฬาหลักของการแข่งขันกีฬาโอลิมปิก 2020 การวิ่งคบเพลิงจะผ่านเมืองหลักของทั้ง 47 จังหวัด คบเพลิงจะถูกนำไปยังเกาะที่ห่างไกลสองแห่งของโตเกียวด้วย การวิ่งคบเพลิงจะไปสิ้นสุดในพิธีเปิดการแข่งขันโอลิมปิกฤดูร้อน 2020 โดย โตโยต้า, NTT, JXTG, Nippon Life, JAL, ANA และ Japan Post Holdings เป็นผู้สนับสนุนการวิ่งคบเพลิงครั้งนี้ภายใต้คำขวัญ "Hope Lights Our Way".
วัดนิมมานรดี
วัดนิมมานรดี [นิม-มาน-นอ-ระ-ดี] หรือชาวบ้านเรียก วัดบางแค เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ติดคลองภาษีเจริญ แขวงบางหว้า เขตภาษีเจริญ กรุงเทพมหานคร มีเนื้อที่ 19 ไร่ 84 ตารางวา วัดนิมมานรดีได้ให้โรงเรียนประชาบาลของทางราชการซึ่งตั้งอยู่ในที่ดินของวัด คือ โรงเรียนวัดนิมมานรดี สังกัดกรุงเทพมหานคร บริเวณวัดอยู่ใกล้กับตลาดน้ำวัดนิมมานรดี
ประวัติ
วัดสร้างขึ้นในสมัยกรุงรัตนโกสินทร์ตอนต้น รัชกาลที่ 1 ประมาณปี พ.ศ. 2350 ในชื่อ วัดบางแค ยังมีหลักฐานปรากฏกล่าวถึงวัดนี้ในจดหมายเหตุ รัชกาลที่ 2 กล่าวถึงการแต่งตั้งพระคณาจารย์จำนวน 71 รูป หนึ่งในนั้นคือ พระอาจารย์เกษ วัดบางแค
ต่อมาในสมัยรัชกาลที่ 5 ก็ได้มีการบูรณปฏิสังขรณ์วัดครั้งใหญ่ โดยผู้ที่เป็นกำลังสำคัญสนับสนุนทุนทรัพย์ในการบูรณะก็คือ ขุนตาลวโนชากร (นิ่ม) และภรรยาชื่อดี และได้เปลี่ยนชื่อเป็น วัดนิมมานรดี อันหมายถึง สวรรค์ชั้นที่ 5 วัดนิมมานรดีได้เปิดทำการเรียนการสอนพระปริยัติธรรมแผนกธรรมและบาลี แผนกธรรมได้เปิดทำการสอนมาตั้งแต่ปี พ.ศ. 2482 ได้ขอพระราชทานวิสุงคามสีมาใหม่ ได้รับพระราชทานครั้งที่สอง เมื่อวันที่ 8 พฤศจิกายน พ.ศ. 2514 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้พระราชทานพระปรมาภิไธยย่อ ภ.ป.ร. ประดิษฐานที่หน้าบันพระอุโบสถ ปี พ.ศ. 2528 ได้รับสถาปนาขึ้นเป็นพระอารามหลวงชั้นตรี ชนิดสามัญ
อาคารเสนาสนะและปูชนียวัตถุ
พระอุโบสถประดิษฐาน หลวงพ่อเกศจำปาศรี พระพุทธรูปปางมารวิชัย สร้างด้วยโลหะทองเหลืองผสมลงรักปิดทอง พระพุทธรูปองค์นี้มีประวัติ โดยเมื่อปี 2508 ได้เกิดเหตุการณ์โบสถ์พังทลายลงมา แต่ปรากฏว่าองค์หลวงพ่อไม่ได้รับความเสียหายใด ๆ ภายในวัดยังมีองค์เจ้าแม่กวนอิมองค์ใหญ่ และพระสังกัจจายน์ อยู่บริเวณด้านตรงข้ามกับอุโบสถ
เบนซิลเบนโซเอต
เบนซิลเบนโซเอตเป็นสารประกอบอินทรีย์อย่างหนึ่ง มีสูตรเคมีเป็น C6H5CH2O2CC6H5 สารนี้เป็นเอสเตอร์ของเบนซิลแอลกอฮอล์และกรดเบนโซอิก
ประโยชน์
เบนซิลเบนโซเอตใช้เป็นยาฆ่าแมงมุม หิด และเหา ได้
เดอะเฟซเวียดนาม ซีซัน 3
เดอะเฟซเวียดนาม ซีซัน 3 (Gương mặt người mẫu Việt Nam 2018) เป็นการแข่งขันเรียลลิตี้โชว์แบบเวียดนามที่อิงกับประเทศสหรัฐอเมริกาและเป็นหนึ่งในหลายประเทศ ในสหรัฐอเมริกา และ เดอะเฟซ นานาชาติ ในปีนี้รายการนี้จัดทำโดย Multimedia JSC โดยมี หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซีซันนี้เป็นครั้งแรกที่มีการให้ผู้เข้าแข่งขันชายและหญิงแข่งขันร่วมกัน ในปีนี้รายการได้เปลี่ยนการออกอากาศมาทางสถานีวิทยุโทรทัศน์ วีทีวี9 และ โดยได้เริ่มออกอากาศวันที่ 30 กันยายน ค.ศ. 2018
ในตอนที่ 12 ผู้เข้าแข่งขัน 6 คนสุดท้ายได้ไปแข่งขันกันต่อที่เมืองเทลอาวีฟและเยรูซาเลม ประเทศอิสราเอล
ผู้ชนะในซีซันนี้คือ หมัก จุง เกียน วัย 21 ปี จาก หายเซือง
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1
ออกอากาศ 30 กันยายน 2561
เป็นการคัดเลือกผู้เข้าแข่งขันเพื่อให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2
ออกอากาศ 14 ตุลาคม 2561
ตอนที่ 3
ออกอากาศ 21 ตุลาคม 2561
ตอนที่ 4
ออกอากาศ 28 ตุลาคม 2561
ตอนที่ 6
ออกอากาศ 11 พฤศจิกายน 2561
ตอนที่ 7
ออกอากาศ 18 พฤศจิกายน 2561
ตอนที่ 8
ออกอากาศ 25 พฤศจิกายน 2561
ตอนที่ 9
ออกอากาศ 2 ธันวาคม 2561
ตอนที่ 10
ออกอากาศ 9 ธันวาคม 2561
ตอนที่ 11
ออกอากาศ 16 ธันวาคม 2561
ตอนที่ 12
ออกอากาศ 23 ธันวาคม 2561
ตอนที่ 13
ออกอากาศ 31 ธันวาคม 2561
ตารางการคัดออก
ทีม หวอ ฮหว่าง เอี้ยน ทีม มิญ หั่ง ทีม ถั่ญ หั่ง
เตียวอุ๋น (แก้ความกำกวม)
เตียวอุ๋น อาจหมายถึง
อำเภอเมืองนราธิวาส
เมืองนราธิวาส เป็นอำเภอหนึ่งของจังหวัดนราธิวาส
ที่ตั้งและอาณาเขต
อำเภอเมืองนราธิวาสมีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเมืองนราธิวาสแบ่งเขตการปกครองย่อยออกเป็น 7 ตำบล 63 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองนราธิวาสประกอบด้วยองค์กรปกครองส่วนท้องถิ่น 7 แห่ง ได้แก่
เทศมณฑลซกีแยช
เทศมณฑลซกีแยช (Powiat Zgierski) เป็นเทศมณฑลในประเทศโปแลนด์ มีเมืองหลักคือซกีแยช ตั้งอยู่ในจังหวัดวูช มีเนื้อที่ทั้งหมด 853.71 ตารางกิโลเมตร และมีประชากรทั้งหมด 160,805 คน
เตียวอุ๋น (ราชวงศ์ฮั่น)
เตียวอุ๋น (เสียชีวิต ค.ศ. 191) หรือชื่อในภาษาจีนกลางว่า จาง เวิน มีชื่อรองว่า โป๋เชิ่น  และขุนนางและขุนพลที่มีชีวิตในยุคราชวงศ์ฮั่นตะวันออกของจีน รับราชการในตำแหน่งซือคง และเคยเป็นผู้บังคับบัญชาของตั๋งโต๊ะและซุนเกี๋ยนเมื่อครั้งที่รับหน้าที่เป็นแม่ทัพของกองทัพหลวงของราชวงศ์ฮั่นในการปราบกบฏเลียงจิ๋ว
ในนิยาย สามก๊ก
ในนิยายอิงประวัติศาสตร์ในศตวรรษที่ 14 เรื่องสามก๊ก เตียวอุ๋นถูกประหารโดยลิโป้ระหว่างงานเลี้ยงที่มีขุนนางเข้าร่วมเป็นจำนวนมาก ลิโป้เป็นบุตรบุญธรรมของตั๋งโต๊ะขุนศึกทรราชผู้สั่งลิโป้ให้นำตัวเตียวอุ๋นออกไปจากที่จัดงานเลี้ยง แล้วตัดศีรษะใส่ถาดเงินนำกลับมาให้แขกคนอื่นได้เห็น จากนั้นตั๋งโต๊ะจึงประกาศกับขุนนางคนอื่นว่าตนพบหนังสือของเตียวอุ๋นถึงอ้วนสุดหนึ่งในขุนศึกข้าศึกของตั๋งโต๊ะที่มีเนื้อความว่าเตียวอุ๋นร่วมมือกับอ้วนสุดจะต่อต้านตน ตั๋งโต๊ะบอกกับแขกที่เหลือในงานเลี้ยงว่าไม่ต้องกังวลถ้าไม่มีใครเกี่ยวข้องกับหนังสือของเตียวอุ๋น
พาตริก กุสตาฟส์สัน
พาตริก กุสตาฟส์สัน (Patrik Gustavsson; 19 เมษายน พ.ศ. 2544 –)  เป็นนักฟุตบอลลูกครึ่งไทย-สวีเดน ปัจจุบันลงเล่นในตำแหน่งกองหน้าให้กับบีจี ปทุม ยูไนเต็ด ในไทยลีก และทีมชาติไทยรุ่นอายุไม่เกิน 23 ปี
งูสามเหลี่ยม
งูสามเหลี่ยม หรือ งูทับทางเหลือง (Banded krait; ชื่อวิทยาศาสตร์ Bungarus fasciatus) เป็นชนิดของงูมีพิษชนิดหนึ่ง พบในอินเดีย, บังคลาเทศ, เอเชียตะวันออกเฉียงใต้ ไปจนถึงเอเชียตะวันออก
มีหัวกลม ลำตัวเรียวยาว 1 ถึง 2 เมตร ปลายหางมักทู่ บางตัวหัวแบนเล็กน้อย ลำตัวเป็นสันสามเหลี่ยมชัดเจน อันเป็นที่มาของชื่อเรียก เลื้อยช้าแต่ว่ายน้ำได้เร็ว เป็นงูที่มีความว่องไวปราดเปรียวในน้ำ สีของลำตัวเป็นปล้องดำสลับเหลืองทั้งตัว เวลากัดไม่มีการแผ่แม่เบี้ยเหมือนงูในสกุล Naja
ในประเทศไทยจะพบได้ทุกภาค แต่จะพบได้มากในภาคใต้ รวมถึงป่าพรุโต๊ะแดง กินอาหาร จำพวก หนู, กบ, เขียด หรือปลา รวมถึงงูชนิดอื่นๆ หากินในเวลากลางคืน มักขดนอนตามโคนกอไม้ไผ่, ป่าละเมาะ, พงหญ้าริมน้ำ เป็นงูที่ไม่ดุ ไม่ฉกกัด นอกจากจะมีคนเดินไปเหยียบหรือเดินผ่านขณะที่งูสามเหลี่ยมกำลังไล่กัดงูซึ่งเป็นอาหารก่อน งูกินปลา งูเขียว ปกติตอนกลางวันจะซึมเซา แต่ตอนกลางคืนจะว่องไว มีพิษทำลายระบบประสาท เมื่อถูกกัดจะมีอาการชักกระตุก ปวดช่องท้อง มีเลือดออกเป็นจุด ๆ ใต้ผิวหนัง มีเลือดออกตามไรฟันและไอเป็นเลือด
มีการแพร่ขยายพันธุ์โดยการวางไข่ครั้งละ 8-12 ฟอง
อัลก็อยเราะวาน
อัลก็อยเราะวาน (ٱلْقَيْرَوَان ) เป็นเมืองหลักของเขตผู้ว่าการอัลก็อยเราะวาน ประเทศตูนิเซีย ที่มีสถานะเป็นแหล่งมรดกโลกของยูเนสโก เมืองก่อตั้งโดยราชวงศ์อุมัยยะฮ์ในช่วงประมาณ ค.ศ. 670 ในรัชสมัยเคาะลีฟะฮ์มุอาวิยะฮ์ (ครองราชย์ ค.ศ. 661–680) เมืองนี้กลายเป็นศูนย์กลางสำคัญของผู้ศึกษาศาสนาอิสลามนิกายซุนนีและผู้เรียนรู้อัลกุรอาน และทำให้มีมุสลิมเดินทางมาที่นี่จากหลายแห่งทั่วโลก โดยเป็นรองแค่มักกะฮ์ มะดีนะฮ์ และเยรูซาเลม มัสยิดใหญ่แห่งอัลก็อยเราะวานตั้งอยู่ในเมืองนี้ ใน ค.ศ. 2014 เมืองนี้มีประชากรประมาณ 187,000 คน
ศัพทมูลวิทยา
ศัพท์ภาษาอาหรับนี้ (ٱلْقَيْرَوَان) มีความหมายว่า "กลุ่มทหาร" หรือ "คาราวาน" ซึ่งยืมจากศัพท์ภาษาเปอร์เซียกลางว่า kārawān (เปอร์เซียสมัยใหม่: کاروان คอร์วอน) หมายถึง "แถวทหาร" (kâr ประชาชน/ทหาร + vân ด่านหน้า) หรือ "คาราวาน" (ดูสถานีคาราวาน)  ในภาษาเบอร์เบอร์มีชื่อว่าตีกีรวาน (Tikirwan تيكيروان) ซึ่งนำชื่อภาษาอาหรับมาใช้งาน
ภูมิอากาศ
อัลก็อยเราะวานมีสภาพภูมิอากาศแบบกึ่งทะเลทรายเขตร้อน (การแบ่งเขตภูมิอากาศแบบเคิพเพิน BSh)
มะซะโยะ อะโอะกิ
มะซะโยะ อะโอะกิ เกิดเมื่อวันที่ 9 ธันวาคม ค.ศ. 1935 เป็นนักกีฬาว่ายน้ำชาวญี่ปุ่น มะซะโยะได้เข้าร่วมการแข่งขัน 200 เมตร ท่ากบหญิง ในการแข่งขันโอลิมปิกฤดูร้อน 1952
อิกาเตรินา เจ้าหญิงรัชทายาทแห่งฮันโนเฟอร์
อิกาเตรินา เจ้าหญิงรัชทายาทแห่งฮันโนเฟอร์ (Her Royal Highness Ekaterina, Hereditary Princess of Hanover) ประสูติเมื่อวันที่ 30 กรกฎาคม พ.ศ. 2529 ณ มูร์มันสค์ สหภาพโซเวียต เป็นธิดาของ ไอกอร์ มัลชีวา และ สเวตลานา มัลชีวา พระองค์ทรงเติบโตใน ปราก สาธารณรัฐเชก โดยทรงศึกษาในโรงเรียนนานาชาติปราก ก่อนจะเสด็จไปประทับ ณ สหราชอาณาจักร เมื่อพระชันษา 19 ปี โดยทรงงานในด้านแฟชั่น
เสกสมรส
อิกาเตรินา มัลชีวา ได้เข้าพิธีเสกสมรสกับ แอ็นสท์ เอากุสท์ เจ้าชายรัชทายาทแห่งฮันโนเฟอร์ เมื่อวันที่ 6 กรกฎาคม พ.ศ. 2560 รับพระราชทานพระอิสริยยศ เจ้าหญิงรัชทายาทแห่งฮันโนเฟอร์ พร้อมฐานันดร รอยัลไฮเนส มีพระบุตรดังนี้
แอนดรูว์ เคลย์ตัน
แอนดรูว์ เคลย์ตัน (เกิด 10 เมษายน ค.ศ. 1973) เป็นนักกีฬาว่ายน้ำชาวอังกฤษ เข้าร่วมการแข่งขันโอลิมปิกฤดูร้อน เมื่อปี ค.ศ. 1996 และ ค.ศ. 2000 เขาเคยชนะการแข่งขันยูโรเปี้ยนแชมเปี้ยนชิพส์ ประเภท 4x200 เมตร เมื่อปี ค.ศ. 1997
เตียวเป๋า
เตียวเป๋า (Zhang Bu, ? — ค.ศ. 264) ขุนศึกแห่งง่อก๊กในช่วงปลายของ ยุคสามก๊ก
เตียวเป๋ามีส่วนสำคัญในการโค่นล้ม ซุนหลิม ผู้สำเร็จราชการแผ่นดินที่กุมอำนาจในราชสำนักและสถาปนา ซุนโฮ ขึ้นเป็นจักรพรรดิร่วมกับ เตงฮอง ขุนศึกชั้นผู้ใหญ่ที่รับใช้ง่อก๊กมาถึง 4 สมัยแต่เตียวเป๋ากลับถูกพระเจ้าซุนโฮประหารชีวิตด้วยพระองค์เองเมื่อ ค.ศ. 264 เนื่องจากเตียวเป๋ากราบทูลไม่เห็นด้วยกับการกระทำของพระเจ้าซุนโฮ
ดูเพิ่ม
264
ศาลาเจ้าชายเถิง
ศาลาเจ้าชายเถิง (Pavilion of Prince Teng) หรือ ศาลาเถิงหวัง เป็นสิ่งปลูกสร้างทางตอนเหนือของนครหนานชาง มณฑลเจียงซี ประเทศจีน บนชายฝั่งตะวันออกของแม่น้ำกั้น และเป็นหนึ่งในสี่หอคอยอันยิ่งใหญ่ของประเทศจีน ศาลานี้ถูกทำลายและสร้างขึ้นใหม่หลายครั้งตลอดในประวัติศาสตร์ อาคารหลังปัจจุบันสร้างขึ้นในปี 1989 บนจุดที่ตั้งเดิม ภายใต้การดูแลของสถาปนิก เหลียง ซือเฉิง ศาลามีความสูงเก้าชั้น สถาปัตยกรรมไม้แบบราชวงศ์ซ่ง
ศาลาเถิงหวังสร้างขึ้นครั้งแรกในปี 653 โดย ลี่ หยวนยิง (ได้รับบรรดาศักดิ์เป็น เจ้าชายเถิง ในปี 639) น้องชายของจักรพรรดิไท่ซงแห่งราชวงศ์ถัง และลุงของจักรพรรดิเกาจงแห่งราชวงศ์ถัง นับตั้งแต่การก่อสร้างเสร็จ หอคอยถูกทำลายรวม 29 ครั้ง มีการเปลี่ยนรูปทรงและการใช้สอยของอาคารหลายครั้งมาตลอดประวัติศาสตร์ อาคารหลังก่อนปัจจุบันสร้างขึ้นในรัชสมัยของจักรพรรดิถงจื้อแห่งราชวงศ์ชิง อาคารหลังนี้ถูกทำลายลงในเดือนตุลาคม 1926 ในยุคสมัยขุนศึก
ศาลาหลังปัจจุบันสร้างขึ้นตามการออกแบบของสถาปนิก เหลียง ขือเฉิง สร้างแล้วเสร็จเมื่อปี 1989 สร้างขึ้นจากคอนกรีตเสริมเหล็ก ตกแต่งอย่างราชวงศ์ซ่ง หอคอยมีความสูง 57.5 m เก้าชั้น พื้นที่ใช้สอยรวม 13,000 m2
เออาเรนดิล
เออาเรนดิลจอมนาวิก (Eärendil the Mariner) เป็นตัวละครหลักตัวหนึ่งในปกรณัมของ เจ. อาร์. อาร์. โทลคีน ในฐานะนักเดินเรือผู้ยิ่งใหญ่ เป็นผู้ขับนาวาของดวงดาวแห่งรุ่งอรุณ ตำนานของเขาแสดงอยู่ในเรื่อง ซิลมาริลลิออน และมีการกล่าวขวัญถึงเขาในเรื่อง ลอร์ดออฟเดอะริงส์ ด้วย
ประวัติ
เออาเรนดิลเป็นบุตรของทูออร์ มนุษย์แห่งตระกูลฮาดอร์ และอิดริล เคเลบรินดัล เจ้าหญิงโนลดอร์ พระธิดาของกษัตริย์ทัวร์กอนแห่งนครกอนโดลิน เมื่อเออาเรนดิลอายุได้เจ็ดปี นครกอนโดลินถูกทัพของมอร์กอธตีแตก เป็นวาระการล่มสลายของนครกอนโดลิน  ทูออร์พาอิดริล เออาเรนดิล และชาวกอนโดลินจำนวนมากหลบหนีออกมา และเดินทางไปจนถึงปากแม่น้ำซิริออน พวกเขาตั้งถิ่นฐานขึ้นใหม่ที่นั่น  ต่อมาทูออร์กับอิดริลแล่นเรือจากไป เออาเรนดิลจึงได้เป็นผู้นำของประชาชนในแถบลุ่มแม่น้ำซิริออน
อินเทอร์เน็ตในประเทศไทย
อินเทอร์เน็ตในประเทศไทยเริ่มขึ้นเมื่อ พ.ศ. 2530 โดยการเชื่อมต่อมินิคอมพิวเตอร์ของมหาวิทยาลัยสงขลานครินทร์ และสถาบันเทคโนโลยีแห่งเอเชีย ไปยังมหาวิทยาลัยเมลเบิร์น ประเทศออสเตรเลีย แต่ในครั้งนั้นยังเป็นการ เชื่อมต่อโดยผ่านสายโทรศัพท์ ซึ่งสามารถส่งข้อมูลได้ช้าและไม่เป็นการถาวร จนกระทั่งในปี พ.ศ. 2535 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ได้เชื่อมต่อคอมพิวเตอร์กับมหาวิทยาลัย 6 แห่ง ได้แก่ จุฬาลงกรณ์มหาวิทยาลัย, สถาบันเทคโนโลยีแห่งเอเชีย, มหาวิทยาลัยสงขลานครินทร์, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ, มหาวิทยาลัยธรรมศาสตร์ และมหาวิทยาลัยเกษตรศาสตร์ เข้าด้วยกันเรียกว่า "เครือข่ายไทยสาร"
เออาเรนดิล
ประวัติ
เออาเรนดิลสร้างเรือวิงกิล็อท (Vingilot) ด้วยความช่วยเหลือของเคียร์ดัน เขามักแล่นเรือไปสำรวจดินแดนต่างๆ ในทะเล ครั้งหนึ่งระหว่างที่เขาแล่นเรือออกไป  บุตรแห่งเฟอานอร์ยกทัพมาโจมตีเมืองท่าแห่งซิริออน ด้วยต้องการจะชิงซิลมาริล ซึ่งเอลวิงได้รับสืบทอดต่อมาจากลูธิเอน  การศึกครั้งนี้ได้ชื่อว่าเป็นสงครามประหัตประหารญาติ ครั้งที่สาม  เมืองท่าซิริออนถูกตีแตก  เอลวิงสวมซิลมาริลไว้ที่คอแล้วกระโจนลงทะเล ส่วนเอลรอสและเอลรอนด์ที่ยังเด็กถูกจับตัวไป แต่มากลอร์ โอรสองค์ที่สองของเฟอานอร์ เมตตาสงสารเลี้ยงดูเด็กทั้งสองไว้
เอลวิงได้รับความช่วยเหลือจากเทพอุลโม รอดพ้นจากความตายในทะเล และได้ไปพบเรือของเออาเรนดิล ทั้งสองกับผู้ติดตามจึงตัดสินใจออกเดินทางไปเพื่อขอพระราชทานอภัยโทษจากเหล่าวาลาร์ เป็นตัวแทนของทั้งสองเผ่าพันธุ์ คือเอลฟ์ และ มนุษย์ ด้วยอำนาจของดวงมณีซิลมาริล ทำให้พวกเขาสามารถฝ่าห้วงสมุทรและแนวข่ายเวทมนตร์จนไปถึงแผ่นดินอมตะได้ จากนั้นวาลาร์รับคำขอของเขา และยกทัพใหญ่มาปราบมอร์กอธได้สำเร็จ เรียกการศึกครั้งนี้ว่า สงครามแห่งความโกรธา (War of Wrath)   เออาเรนดิลได้ขับนาวาวิงกิล็อทมาร่วมรบในสงครามนี้ด้วย
อินเทอร์เน็ตในประเทศไทย
ในปี พ.ศ. 2564 ประเทศไทยมีความก้าวหน้าอย่างมาก โดยมีอัตราการเข้าถึงอินเทอร์เน็ตถึงร้อยละ 85 ของจำนวนประชากร และตามข้อมูลเชิงลึกของ Ookla ในเดือนพฤศจิกายน 2565 ประเทศไทยจัดเป็นประเทศที่ความเร็วของอินเทอร์เน็ตแบบประจำที่ หรืออินเทอร์เน็ตบ้าน (Fixed Broadband) อยู่ในอันดับที่ 4 ของโลก โดยมีความเร็วในการดาวน์โหลดเฉลี่ยที่ 205.63 เมกะบิตต่อวินาที (Mbps) ตามหลังผู้นำ 3 ประเทศแรกได้แก่ ชิลี จีน และสิงคโปร์
เออาเรนดิล
ประวัติ
ความดีของเออาเรนดิลที่เดินทางมายังแดนอมตะโดยไม่คำนึงถึงตัวเอง แต่เพื่อประโยชน์ของสองชาติพันธุ์ เทพมานเวจึงประทานอภัยโทษแก่เขา และการที่เขาเป็นลูกครึ่งระหว่างมนุษย์ (คือทูออร์) กับเอลฟ์ (คือเจ้าหญิงอิดริล) เทพมานเวจึงมอบพรให้แก่เขาและครอบครัวทั้งหมด ให้สามารถเลือกได้ว่าจะเป็นเผ่าพันธุ์เอลฟ์หรือมนุษย์ เออาเรนดิลมอบสิทธิ์ให้เอลวิงภริยาเป็นผู้เลือก และนางเลือกจะเป็นเอลฟ์
อินเทอร์เน็ตในประเทศไทย
ประเทศไทยมีจำนวนผู้ใช้อินเทอร์เน็ตแบบประจำที่เพิ่มขึ้นอย่างรวดเร็วในปี พ.ศ. 2548 โดยมีการริเริ่มใช้โคร่งขายแบบไม่มีข้อจำกัดด้านปริมาณในปี พ.ศ. 2547 โดยมีจำนวนการเข้าถึงอินเทอร์เน็ตถึง 3,399,000 เครื่อง (พ.ศ. 2555) ซึ่งสูงที่สุดในเอเชียตะวันออกเฉียงใต้
ไอโซพอด
ไอโซพอด (isopod) เป็นสัตว์จำพวกครัสเตเชียนกลุ่มที่มีความหลากหลายมากที่สุดชนิดหนึ่ง พบอาศัยอยู่ในสิ่งแวดล้อมทุกรูปแบบ แต่จะพบได้มากที่สุดในทะเลน้ำตื้น สัตว์กลุ่มนี้มีความแตกต่างไปจากครัสเตเชียนส่วนใหญ่ เพราะสามารถปรับตัวเข้ากับสิ่งแวดล้อมบนบกได้ดี (อันดับย่อย Oniscidia ได้แก่ เหาไม้ และแมลงสาบทะเล) แม้ว่าพบได้หลากหลายที่สุดในทะเลลึกก็ตาม (อันดับย่อย Asellota) มีหลายสปีชีส์ในจีนัส Cymothoa ที่ดำรงชีวิตเป็นปรสิตในช่องปากของปลา รู้จักกันในชื่อว่า "ตัวกัดลิ้น" (Tongue biter) สัตว์ในกลุ่มไอโซพอดจัดว่าเป็นสัตว์ดึกดำบรรพ์ที่พบฟอสซิลตั้งแต่ในยุคคาร์บอนิเฟอรัส (อันดับย่อย Phreatoicidea วงศ์ Paleophreatoicidae) ซึ่งแตกต่างเพียงเล็กน้อยไปจากกลุ่ม Phreatoicidean ยุคใหม่ที่อาศัยอยู่ในแหล่งน้ำจืดทางซีกโลกใต้
อินเทอร์เน็ตในประเทศไทย
ชื่อโดเมน
โดเมนระดับบนสุดตามรหัสประเทศ (ccTLD) : .th
โดเมนระดับที่สอง
เออาเรนดิล
ประวัติ
วาลาร์มอบหมายให้เออาเรนดิลพิทักษ์ดวงมณีซิลมาริลที่เขานำมาคืน โดยให้เขาขับนาวาวิงกิล็อท อัญเชิญดวงมณีแล่นล่องไปในฟากฟ้า เขาขับนาวาแล่นขึ้นจากแผ่นดินอมตะในยามค่ำ และล่องกลับมาในยามเช้า ประชาชนชาวมิดเดิ้ลเอิร์ธจะมองเห็นดวงมณีได้ชัดเมื่ออยู่เหนือแผ่นดินอมตะ เป็นดาวประจำเมืองในยามย่ำค่ำ และดาวประกายพรึกในยามย่ำรุ่ง พวกเอลฟ์เรียกดาวดวงนี้ว่า 'กิล-เอสเตล' (Gil-Estel) หรือ ดวงดาวแห่งความหวัง
อินเทอร์เน็ตในประเทศไทย
ชื่อโดเมน
ทั้งนี้ยังมี โดเมนระดับบนสุดที่สอง ซึ่งเป็นบริการจดทะเบียนโดเมนระดับบนสุดขึ้นใหม่อีกชื่อหนึ่งคือ .ไทย เพื่อใช้เป็นชื่อโดเมนในภาษาท้องถิ่นมีทั้งจดทะเบียนเพื่อใช้เป็นโดเมนหลัก และใช้ควบคู่ไปกับ .th ดั้งเดิม